அக்சதா மூர்த்தி

அக்சதா நாராயண மூர்த்தி (Akshata Narayana Murty) (பிறப்பு 25 ஏப்ரல் 1980) ஓர் இந்தியத் தொழிலதிபரும் ஆடைகலன் வடிவமைப்பாளரும், முதலீட்டாளரும் ஆவார். இந்திய பன்னாட்டு தகவல் தொழில்நுட்ப நிறுவனமான இன்ஃபோசிஸ் நிறுவனர் நா. ரா. நாராயணமூர்த்தி மற்றும் சுதா மூர்த்தி ஆகியோரின் மகளான இவர் ஐக்கிய இராச்சியத்தின் முன்னாள் பிரதமர் இரிசி சுனக்கை மணந்தார். அக்சதா இன்ஃபோசிஸ் நிறுவனத்தில் 0.93 சதவீத பங்குகளை வைத்திருக்கிறா. மேலும் பல பிரித்தானிய வணிகங்களில் பங்குகளையும் வைத்திருக்கிறார்.

பிரதமர் போரிஸ் ஜான்சனின் அமைச்சரவையில் 2020 முதல் 2022 வரை நிதியமைச்சராகவும், ஜூலை முதல் நவம்பர் 2024 வரை எதிர்க்கட்சித் தலைவராகவும் பணியாற்றினார். சண்டே டைம்ஸ் என்ற இதழில் இடம்பெறும் பணக்காரர்களின் பட்டியலின் படி, 2024 ஆம் ஆண்டு நிலவரப்படி பிரித்தன் பணக்காரர்களில் அக்சதாவும், இரிசியும் 245 வது இடத்தைப் பிடித்துள்ளன.  651 மில்லியன் டாலர் (827 மில்லியன் அமெரிக்க டாலர்) என இவர்களின் மொத்த செல்வம் மதிப்பிடப்பட்டுள்ளது. 2022 ஆம் ஆண்டில், இவரது தனிப்பட்ட செல்வம் பிரித்தானிய ஊடக விவாதத்தின் தலைப்பாக மாறியது.
 ஆரம்பகால வாழ்க்கை 
அக்சதா, ஏப்ரல் 1980 இல் இந்தியாவின் கருநாடக மாநிலத்தின் ஹூப்ளியில் பிறந்தார். தனது பாட்டி வீட்டில் வளர்ந்தார். இவரது பெற்றோர்கள் என். ஆர். நாராயண மூர்த்தியும் மற்றும் தாயார் சுதா மூர்த்தியும் இன்ஃபோசிஸ் என்ற தொழில்நுட்ப நிறுவனத்தை தொடங்கி நடத்தி வந்தனர். இவரின் தாயார் டாட்டா மோட்டார்ஸ்  நிறுவனத்தில் பணிபுரிந்த முதல் பெண் கணிணிப் பொறியாளராவார். பல அனாதை இல்லங்கள், கிராமப்புற மேம்பாடு ஆகியவற்றிற்கு பங்களித்துள்ளார். மூர்த்திக்கு ரோஹன் மூர்த்தி என்ற ஒரு சகோதரர் உள்ளார். அக்சதாவின் தாத்த ஆர். எச். குல்கர்னி, ஒரு அறுவை சிகிச்சை நிபுணராக இருந்தார்.சுதா மூர்த்தி, சுதா மூர்த்தி, East West Books Pvt. Ltd (Madras) 2002.

1990களில், அக்சதா பெங்களூரில் உள்ள பால்ட்வின் பெண்கள் உயர்நிலைப் பள்ளியில் பயின்றார். 1998இல் கலிபோர்னியாவில் உள்ள கிளாரெமாண்ட் மெக்கென்னா கல்லூரியில் பொருளாதாரம் மற்றும் பிரெஞ்சு மொழியைப் படித்தார்.  மேலும் ஆடைகலன் வடிவமைப்பில் சான்றிதழ் பெற்றுள்ளார்.  இசுட்டான்போர்டு பல்கலைக்கழத்தில் முதுகலை வணிக மேலாண்மை பட்டம் பெற்றுள்ளார்.

 தொழில் மற்றும் முதலீடுகள் 
2007 ஆம் ஆண்டில், டெண்ட்ரிஸ் என்ற டச்சு கிளென்டெக் நிறுவனத்தில் அதன் சந்தைப்படுத்தல் இயக்குநராக சேர்ந்தார். அங்கு தனது சொந்த ஆடைகலன் வடிவமைப்பு நிறுவனத்தைத் தொடங்குவதற்கு முன்பு இரண்டு ஆண்டுகள் பணியாற்றினார். இவரது ஆடை வடிவமைப்பு நிறுவனம் 2012 இல் மூடப்பட்டது.

2013 ஆம் ஆண்டில், துணிகர மூலதன நிதி நிறுவனமான கட்டமரன் வென்ச்சர்ஸ் நிறுவனத்தின் இயக்குநரானார். தனது கணவர்இரிசி சுனக்குடன் இணைந்து தனது தந்தை என். ஆர். நாராயண மூர்த்திக்கு சொந்தமான இன்ஃபோசிஸ் என்ற இந்திய நிறுவனத்தின் இலண்டன் கிளையை நிறுவினார். 2015 முதல், இன்ஃபோசிஸின்  0.91% அல்லது 0.93% பங்கைக் கொண்டிருந்தார். இது ஏப்ரல் 2022 நிலவரப்படி இரண்டாம் எலிசபெத் மகாராணியை விட பணக்காரராகவும், அக்டோபர் 2022 நிலவரப்படி மூன்றாம் சார்லஸ் மன்னரை விட பணக்காரராகவும் இவரை பட்டியலிட்டது. 2022 ஆம் ஆண்டு நிலவரப்படி, அக்சதா டிக்மே ஃபிட்னஸ் நிறுவனம் மற்றும் இவரது சகோதரர் ரோஹன் மூர்த்தி நடத்திவரும் சொரோகோ என்ற நிறுவனங்களில் இயக்குநராக இருந்தார்.

 சொந்த வாழ்க்கை 
அக்சதா, 2004 இல் இசுடான்போர்டு பல்கலைக்கழகத்தில் இரிசி சுனக்கை சந்தித்து ஆகஸ்ட் 2009 இல் திருமணம் செய்து கொண்டார். இவர்களுக்கு அனுஷ்கா மற்றும் கிருஷ்ணா என்ற இரண்டு மகள்கள் உள்ளனர்.

ஏப்ரல் 2022 இல், அக்சதாவின் செல்வம் பிரித்தானிய ஊடக விவாதத்தின் மையமாக மாறியது.

 மேற்கோள்கள் 

 வெளி இணைப்புகள் 


 Bhat, Chandrashekar (14 April 2022). Rishi Sunak's wife set to receive £6m from Infosys. EasternEye.
 Jamooji, Shireen (12 November 2024). Rishi Sunak And Akshata Murthy Grab a Coffee At This Popular Coffee Shop in Bengaluru, Read All The Details. Times Now.

பகுப்பு:இந்தியப் பெண் அலங்கார வடிவமைப்பாளர்கள்
பகுப்பு:21 ஆம் நூற்றாண்டு இந்தியப் பெண் தொழிலதிபர்கள்
பகுப்பு:வாழும் மக்கள்
பகுப்பு:1980 பிறப்புகள்